**Auguste Perret** (12. veljače 1874. Ixelles, Belgija - 25. veljače 1954. Pariz, Francuska) je bio francuski arhitekt i urbanist koji se smatra prvim majstorom konstrukcija od armiranog betona

Život i djelo
-------------

Perret je od 1891. do 1901. studirao na Likovnoj akademiji (*École des Beaux-Arts*) u Parizu, gdje je diplomirao arhitekturu u klasi Juliena Guadeta. Uz studiranje, Perret je radio u očevoj građevinskoj tvrtci od 1894. godine. Tu je od 1900. god. započeo praviti konstrukcije od armiranog betona, u čemu mu se kasnije pridružuju pioniri moderne arhitekture, Le Corbusier (1908.-1909.), René Iche i Patroklos Karantinos.

Od 1903.-04. vodio je izgradnju zgrade u ulici Franklin br. 25. (Pariz), u kojoj je imao apartman u potkrovlju. God. 1905. zajedno s braćom Gustaveom i Claudeom, osnovao je tvrtku „Braća Perret" (*Perret frères*) koja je, između ostalog, izgradila Kazalište Champs-Élysées (1911.-13.) od armiranog betona s fasadom od mramora. God. 1922.-23. u suradnji s bratom Gustaveom, izgradio je Gospinu crkvu u Raincyju (*Notre-Dame du Raincy*) koja se smatra jednom od prvih djela moderne arhitekture 20. stoljeća. Od 1931.-32. god. Perret je upravljao izgradnjom pomorskog ureda u Parizu.

Od 1940. god. Perret je počeo predavati na Likovnoj akademiji. Od 1945.-54. god. Perret je bio glavni urbanist, zaslužan za obnovu Le Havrea. Za izgradnju je koristio pijesak i opeke iz ruševina grada koji je stradao u Drugom svjetskom ratu, koji su bili odvajani po boji. S timom od 60 arhitekata dizajnirao je bulevare i osovinu dugih ulica s redom kuća od betona s jasnim i jednostavnim ukrasima i nizom kolonada. Od građevina se ističu 107 m visok oktogonalni toranj Crkve sv. Josipa (*Eglise Saint-Joseph du Havre*, 1951.) koji izgleda poput svjetionika, dok njegovih 12.700 šarenih vitraja osvjetljava unutrašnjost crkve.

God. 1952. izgradio je i Toranj Perret u Amiensu koji se smatra prvim neboderom u Francuskoj.

Kako je bio jedan od prvih zagovaratelja gradnje od armiranog betona, što je postalo temeljem moderne arhietkture, Internacionalno udruženje arhitekata (*Union Internationale des Architectes,* UIA) je svoju nagradu za nove tehnologije nazvalo po njemu, „Nagrada Auguste Perret".

Književna djela:

* *Französische Architektur- und Städtebauausstellung, 1948/1949*, Greiser, Rastatt 1948.
* *Contribution à une theorie de l'architecture*, Choice, Pariz, 1952. ISBN 3-922993-14-1

* Kazalište Champs-Élysées, 1913.Kazalište Champs-Élysées, 1913.
* Gradsko središte Le HavreaGradsko središte Le Havrea

Izvori
------

***Auguste Perret*** na Wikimedijinoj ostavi

1. ↑  Karla Britton, *Auguste Perret*, éditions Phaidon, Pariz, 2008. ISBN 978-0-7148-9998-5

* Christian Freigang, *Auguste Perret*, Deutscher Kunstverlag, München 2003. ISBN 978-3-422-06347-1
* *Perret in France and Algeria* , dokumentarac, redatelj Heinz Emigholz (Njemačka 2012.)

Vanjske poveznice
-----------------

* Auguste Perret na archINFOM

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 32045176
* LCCN: nr89006105
* ISNI: 0000 0000 8369 2380
* GND: 118740024
* SUDOC: 030704529
* BNF: cb12206723t (podaci)
* BIBSYS: 90117677
* ULAN: 500027010
* NLA: 35936842
* NDL: 00621279
* NKC: xx0018655
* BNE: XX5246818
* CiNii: DA08466204
* KulturNav: id
* RKD: 217421

 |